Yeronisos

Yeronisos (grčki: Γερόνησος; turski: Yeroniso Adası) je kiparski otok krečnjačkog geološkog sastava, koji se nalazi 280 m od zapadne obale Kipra i poluostrva Akamas. Udaljen je 17 km sjeverno od luke u naselju Agios Georgios Pegeia grada Paphosa, koji je u helenističko doba bio glavni grad Kipra. Ime Otok se na grčkom naziva i "sveti otok", kao i "otok pored otoka". Historija Stijene ovog nenaseljenog ostrva visoke su 21 m. Tokom arheoloških iskapanja 1982. godine pronađeni su vrijedni nalazi koji govore o kulturnom nasljeđu Kipra. Na ostrvu se, pod vođstvom američke arheologinje Joan Breton Connelly od 1990. godine vrše arheološka iskapanja, koja pokazuju naseljenost ostrva u bakarnom dobu (3100. p. n. e.) kao i kasnohelenističkom periodu, vremenima vladavine Ptolemeja XII (80–51. p. n. e.) i kraljice Kleopatre VII (51–30. p. n. e.) Pronađeni su predmeti od stakla, rukopisi, keramika, novčići i ostaci arhitektonskih građevina, jer je Yeronisos, takođe bio pod egipatskim utjecajem. Jak zemljotres koji se desio između 1. vijeka p. n. e. i ranog 1. vijeka uništio je naselja, i od tada je ostrvo do 6. vijeka nenaseljeno. Priroda Otok je bogat pticama kao što su čavke, golubovi pećinari, crne čiope i srebrnasti galebovi. Reference Vanjski linkovi "Yeronisos Island Expedition". yeronisos.org (jezik: engleski). Yeronisos. Pristupljeno 16. 5. 2021.